open-index/open-wikipedia-markdown huggingface dataset:
Κυβέρνηση Δημητρίου Ράλλη 1909

Η **Κυβέρνηση Δημητρίου Ράλλη 1909** (Ιούλιος - Αύγουστος 1909) ανέλαβε - ως δεύτερο σε κοινοβουλευτική δύναμη «κόμμα» - όταν παραιτήθηκε η η προηγούμενη κυβέρνηση του Γεωργίου Θεοτόκη. Η κυβέρνηση Ράλλη, διοίκησε τη χώρα επί 37 ημέρες μόνο, - όσο διαρκούσαν οι θερινές διακοπές της Βουλής - γι' αυτό ονομάστηκε και **«κυβέρνηση θερινών διακοπών»**. .
Ο Ράλλης ξέροντας ότι με τη νέα σύνοδο της Βουλής, δεν θα μπορούσε να λάβει «ψήφο εμπιστοσύνης», πίεσε τον βασιλιά να διαλύσει τη Βουλή και να προκηρύξει εκλογές. Ο βασιλιάς όμως αρνήθηκε. Εναντίον της διάλυσης της Βουλής τάχτηκε και ο κυρίαρχος εκείνη την περίοδο «Στρατιωτικός Σύνδεσμος». Όταν έγινε, στις 15 Αυγούστου 1909, το Κίνημα στο Γουδί, - η απαξιωτική προς τους αξιωματικούς συμπεριφορά του Δημήτριου Ράλλη - χειροτέρεψε την θέση της κυβέρνησης, η οποία και παραιτήθηκε.

## Σύνθεση υπουργικού συμβουλίου

* *«Πρωθυπουργός»* - (*«Πρόεδρος του υπουργικού συμβουλίου»*): Δημήτριος Ράλλης

* *«Επί των Εξωτερικών υπουργός»*:   Γεώργιος Χρηστάκης-Ζωγράφος
* *«Επί των Εσωτερικών υπουργός»*: Νικόλαος Στράτος
* *«Επί των Οικονομικών υπουργός»*: Δημήτριος Ράλλης
* *«Επί των Στρατιωτικών υπουργός»*: αντισυνταγματάρχης Εμμανουήλ Μανουσογιαννάκης
* *«Επί της Δικαιοσύνης υπουργός»*: Επαμεινώνδας Δηλιγιάννης
* *«Επί των Εκκλησιαστικών και της Δημοσίας εκπαιδεύσεως υπουργός»*:  Κωνσταντίνος Γεροκωστόπουλος
* *«Επί των Ναυτικών υπουργός»*:  πλωτάρχης, Αθανάσιος Ν. Μιαούλης

## Πηγές
*Ανδρέας Δημητρόπουλος: «Οι ελληνικές κυβερνήσεις 1843 - 2004», https://web.archive.org/web/20071019122526/http://www.greeklaws.com/pubs/results.php?id=842

## Αναφορές


1909 07
Κατηγορία:1909
Κοινή καταγωγή

Στην εξελικτική βιολογία, μία ομάδα οργανισμών έχει **κοινή καταγωγή** όταν τα μέλη αυτής μοιράζονται έναν **κοινό πρόγονο** μεταξύ τους. Υπάρχει πλούσιο αποδεικτικό υλικό, από επίσημες έρευνες που να υποστηρίζει την θεωρία περί καταγωγής όλων των έμβιων οργανισμών της Γης, από έναν παγκόσμιο κοινό πρόγονο.

Ο Κάρολος Δαρβίνος πρώτος πρότεινε τη θεωρία περί παγκόσμιας καταγωγής των ειδών μέσω της εξελικτικής διαδικασίας στο έργο του *[[Η καταγωγή των ειδών]]*. Ο τελευταίος παγκόσμιος κοινός πρόγονος, είναι ο πιο πρόσφατος πρόγονος όλων των ζώντων οργανισμών, και πιστεύεται πως έζησε 3,9 δισεκατομμύρια χρόνια πριν.

## Παραπομπές


Κατηγορία:Εξελικτική βιολογία
Γεώργιος Παπαστεφάνου

Ο **Γεώργιος Παπαστεφάνου** ήταν Έλληνας μακεδονομάχος, οπλαρχηγός από το Κωστενέτσι (σήμερα *Ιεροπηγή*) του καζά Καστοριάς.

## Βιογραφικά στοιχεία
Γεννήθηκε στα μέσα του 19ου αιώνα στο Κωστενέτσι (Ιεροπηγή) Καστοριάς. Ανέπτυξε ένοπλη δράση από πολύ νωρίς εναντίον των Βουλγάρων κομιτατζήδων, συγκροτώντας σώμα στην περιοχή της γενέτειράς του. Στη συνέχεια, το σώμα του έδρασε νοτιότερα, στην περιοχή των Καστανοχωρίων, όπου η έντονη Βουλγαρική ένοπλη δράση είχε αποδυναμώσει σημαντικά τους Ελληνικούς πληθυσμούς. Συνεργάστηκε με τον Γεώργιο Τσόντο κατά τη σύντομη παραμονή του τελευταίου στα Καστανοχώρια.

## Αναφορές
* «Ημερολόγιο Βάρδα 1904-1907», επιμέλεια Γ. Πετσίβα, τόμος Β΄, σελ. 23
* Ιωάννης Σ. Κολιόπουλος (επιστημονική επιμέλεια), *Αφανείς, γηγενείς Μακεδονομάχοι*, Εταιρεία Μακεδονικών Σπουδών, University Studio Press, Θεσσαλονίκη, 2008, σ. 77

Κατηγορία:Μακεδονομάχοι
Πετρόπουλος

Το ελληνικό επώνυμο **Πετρόπουλος**, που ετυμολογικά σημαίνει «γιος του Πέτρου», μπορεί να αναφέρεται: 

* στην Πετρόπουλος (εταιρεία), εταιρεία στην Ελλάδα.
* Αναστάσιος (Τάσος) Πετρόπουλος (γενν. 1960), υφυπουργός κοινωνικών ασφαλίσεων
* Αντώνης Πετρόπουλος (1986), ποδοσφαιριστής
* Γεώργιος Πετρόπουλος, πολιτικός
* Ηλίας Πετρόπουλος (1928-2003), συγγραφέας, λαογράφος και δημοσιογράφος
* Ιωάννης (Τζων) Πετρόπουλος (1929-1999), Ελληνοαμερικανός ιστορικός
* Κωνσταντίνος Πετρόπουλος, αγωνιστής στην Επανάσταση του 1821
* Κωνσταντίνος Π. Πετρόπουλος (1905-1970), Έλληνας πολιτικός, βουλευτής
* Κώστας Πετρόπουλος (γενν. 1956), πρώην καλαθοσφαιριστής και προπονητής
* Λάκης Πετρόπουλος (1932-1996), ποδοσφαιριστής και προπονητής
* Λεωνίδας Πετρόπουλος, δήμαρχος Αιγίου κατά την περίοδο 1895-1899
* Οδυσσέας Πετρόπουλος, πολιτικός
* Χρήστος Πετρόπουλος, τραπεζίτης
Μάρσα Γκέι Χάρντεν

Η **Μάρσα Γκέι Χάρντεν** (*Marcia Gay Harden*, γενν. 14 Αυγούστου 1959) είναι Αμερικανίδα ηθοποιός του κινηματογράφου και το θέατρου. Η Χάρντεν συμμετείχε στα ξεκινήματά της, το 1990, στην ταινία των Τζόελ και Ίθαν Κοέν *Το πέρασμα του Μίλερ* *(Miller's Crossing)* και έγινε ευρύτερα γνωστή με τη συμμετοχή της στην ταινία *Κλαμπ χωρισμένων γυναικών* *(The First Wives Club)*, πλάι στις Μπέτι Μίντλερ, Ντάιαν Κίτον και Γκόλντι Χον τον οποίο ακολούθησαν και άλλοι ρόλοι με σημαντικότερους εκείνους στις ταινίες *Φλάμπερ* *(Flubber, 1997)* και *Συνάντησε το Τζο Μπλάκ* *(Meet Joe Black, 1998)* που την καθιέρωσαν ως καρατερίστα. Το 2000 τιμήθηκε με βραβείο Όσκαρ Β' γυναικείου ρόλου για την ταινία *Πόλοκ, ο ασυμβίβαστος* *(Pollock, 2000)*, όπου υποδυόταν τη σύζυγο του ζωγράφου Τζάκσον Πόλοκ, Λι Κράσνερ. Το 2004 προτάθηκε ξανά για Όσκαρ Β΄ γυναικείου ρόλου για τη συμμετοχή της στην ταινία του Κλιντ Ίστγουντ *[[Σκοτεινό ποτάμι (ταινία)|Σκοτεινό Ποτάμι]]* *(Mystic River)*, όπου εμφανιζόταν πλάι στους Σον Πεν και Τιμ Ρόμπινς. Έχει πρωταγωνιστήσει σε μια σειρά από επιτυχημένες εμπορικές και ανεξάρτητες ταινίες, με σημαντικότερες το *Space Cowboys* του 2000, το *Ταξίδι στην άγρια φύση* *(Into the Wild)* του 2007, *Η ομίχλη* *(The Mist)* του 2007 και *Κακά κορίτσια* *(Whip It, 2009)* που σκηνοθέτησε η Ντρου Μπάριμορ. Πιο πρόσφατα συμμετείχε στην ταινία *[[Πενήντα Αποχρώσεις του Γκρι (ταινία)|Πενήντα Αποχρώσεις του Γκρι]]* (Fifty Shades of Grey, 2015)

Το 2009, η Χάρντεν έλαβε βραβείο Τόνι για τη θεατρική παράσταση *God of Carnage* και έχει προταθεί μια φορά για βραβείο Έμμυ και δύο φορές για βραβείο σωματείου ηθοποιών.

## Παραπομπές

## Εξωτερικοί σύνδεσμοι

*Η Μάρσα Γκέι Χάρντεν στο imdb
*Η Μάρσα Γκέι Χάρντεν στο cine.gr

Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Αμερικανίδες ηθοποιοί θεάτρου
Κατηγορία:Νικητές βραβείου Tony
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Λούκα Τόνι

Ο **Λούκα Τόνι** (ιταλικά: *Luca Toni*, 26 Μαΐου 1977) είναι Ιταλός πρώην διεθνής ποδοσφαιριστής, που αγωνιζόταν ως κεντρικός επιθετικός.

Γεννήθηκε στο Παβούλο νελ Φρινιάνο. Σημαντικός σταθμός στην καριέρα του ήταν η κατάκτηση του Παγκοσμίου Κυπέλλου του 2006.

## Παραπομπές


Κατηγορία:Ιταλοί ποδοσφαιριστές
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Ρόμα
Κατηγορία:Ποδοσφαιριστές Γιουβέντους
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές Κυπέλλου Συνομοσπονδιών FIFA 2009
Κατηγορία:Ποδοσφαιριστές Έμπολι ΦΚ
Κατηγορία:Ποδοσφαιριστές ΟΣΣ Παλέρμο
Κατηγορία:Ποδοσφαιριστές Αλ Νασρ ΣΚ
Κατηγορία:Ποδοσφαιριστές Τζένοα
Κατηγορία:Ποδοσφαιριστές Μπρέσια Κάλτσιο
Κατηγορία:Ποδοσφαιριστές ΑΣΝ Τρεβίζο 2009
Κατηγορία:Ποδοσφαιριστές Βιτσέντσα Κάλτσιο
Κατηγορία:Ποδοσφαιριστές Μόντενα ΦΚ
Κατηγορία:Ποδοσφαιριστές Μπάγερν Μονάχου Β
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Δημήτριος Τσιτσίμης

Ο **Δημήτριος Τσιτσίμης** ήταν Έλληνας καπνέμπορος και Μακεδονομάχος, οπλαρχηγός από την Στρώμνιτσα.

## Βιογραφικά στοιχεία
Ο Δημήτριος Τσιτσίμης γεννήθηκε στα τέλη του 19ου αιώνα στη Στρώμνιτσα. Ήταν καπνέμπορος στο επάγγελμα αλλά γρήγορα ανέλαβε ένοπλη δράση προκειμένου να συνεισφέρει στο Μακεδονικό Αγώνα. Αρχικά εντάχθηκε στο σώμα του Γεώργιου Καραϊσκάκη από τη Βογδάντσα, του οποίου αναδείχτηκε υπαρχηγός. Στη συνέχεια συγκρότησε μικρή ένοπλη ομάδα και τέθηκε επικεφαλής. Έδρασε στις περιοχές Στρώμνιτσας, Γευγελής, Δοϊράνης και Κιλκίς. Για κάποιο διάστημα διατέλεσε αρχηγός της *Πολιτοφυλακής [[Γάβροβο Στρώμνιτσας|Γαβρόβου]]*. Επικηρύχτηκε από τους Βούλγαρους και τους Τούρκους αλλά δεν συνελήφθη.

Κατά τον Α΄ και τον Β΄ Βαλκανικό Πόλεμο κατατάχθηκε ως εθελοντής και ανέλαβε διάφορες αποστολές στην Κεντρική Μακεδονία, ως ανιχνευτής και οδηγός του Ελληνικού στρατού. Μετά το τέλος του Β΄ Βαλκανικού Πολέμου και τον ξεριζωμό των Στρωμνιτσιωτών, εγκαταστάθηκε στο Κιλκίς, όπου συνέχισε να ασκεί το επάγγελμα του καπνεμπόρου. Υπήρξε ο πρώτος Έλληνας δήμαρχος του Κιλκίς. Διατέλεσε επίσης, έφορος της πρώτης ομάδας προσκόπων του Κιλκίς.

Για την εθνική του δράση, παρασημοφορήθηκε αρκετές φορές από την Ελληνική πολιτεία. Η πολεμική εξάρτηση του Μακεδονομάχου Δημήτριου Τσιτσίμη, καθώς και τα όπλα του, εκτίθενται στο Μουσείο Μακεδονικού Αγώνα στη Θεσσαλονίκη.

## Αναφορές
* Κωνσταντίνος Βακαλόπουλος, Ο Μακεδονικός Αγώνας (1904-1908), Η ένοπλη φάση, Θεσσαλονίκη, 1987
* Περιφερειακή Εφορεία Προσκόπων Κιλκίς, Ο Προσκοπισμός στο Κιλκίς
* Κοινωνία Πολιτών Ν. Κιλκίς, 27 Οκτωβρίου 2008, Ιωάννης Τσιτσίμης, "Η χαμένη τιμή του καπετάν Μίκη Ζέζα, Στη μνήμη του οπλαρχηγού Β΄, Στρώμνιτσας, Δημήτρη Τσιτσίμη"

## Παραπομπές


Κατηγορία:Έλληνες στρατιωτικοί των Βαλκανικών Πολέμων
Τσιτσιμης
Κατηγορία:Δήμαρχοι Κιλκίς
Κατηγορία:Μακεδονομάχοι
Κατηγορία:Μακεδόνες
Κατηγορία:Μακεδονομάχος-επέκταση
Εμμανουήλ Βασιλείου

Ο **Εμμανουήλ Βασιλείου**, γνωστός και με το ψευδώνυμο ***καπετάν Μανώλης***, ήταν Μακεδονομάχος οπλαρχηγός από τα Άνω Πορόια Σερρών.

## Βιογραφικά στοιχεία
Ο Εμμανουήλ Βασιλείου γεννήθηκε στα τέλη του 19ου αιώνα στα Άνω Πορόια Σερρών. Ανέλαβε ένοπλη δράση από πολύ νωρίς (πριν από το 1904) κατά των Βουλγάρων κομιτατζήδων που δρούσαν στις περιοχές Πετριτσίου, Κερκίνης και Σιντικής. Συγκρότησε αντάρτικο σώμα του οποίου τέθηκε επικεφαλής. Αποτέλεσε το σημαντικότερο προστάτη των Ελληνικών πληθυσμών της περιοχής μαζί με το σώμα του οπλαρχηγού Γεώργιου Κωνσταντίνου ή "καπετάν Τζάμη". Τελικά, δεν κατέστη δυνατή η συνεργασία του καπετάν Μανώλη με τον Γ. Κωνσταντίνου, λόγω των διαφορετικών αντιλήψεων των δύο ανδρών. Η έλλειψη συνεργασίας των δύο αρχηγών περιόρισε τις δυνατότητες της Ελληνικής Άμυνας στην περιοχή και έτσι δεν επιτεύχθηκε ο στόχος της απώθησης των Βουλγάρων κομιτατζήδων.

## Αναφορές
* Πέτρος Πέννας, Τα Άνω Πορόια Σερρών, το Διαμάντι του Μπέλλες, Αθήνα, 1989, σ. 82
* Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σελ. 140

Κατηγορία:Μακεδονομάχοι
Κατηγορία:Ιστορία των Σερρών
Νικόλαος Μάνος (Μακεδονομάχος)

Ο **Νικόλαος Μάνος** ήταν Μακεδονομάχος, οπλαρχηγός από τη Μπελκαμένη (Δροσοπηγή) Φλώρινας.

## Βιογραφικά στοιχεία

Ο Νικόλαος Μάνος γεννήθηκε στα τέλη του 19ου αιώνα στη Μπελκαμένη (Δροσοπηγή) Φλώρινας. Έδρασε ως αγγελιοφόρος, οδηγός και οπλίτης σε διάφορα αντάρτικα σώματα που δραστηριοποιούνταν στην περιοχή της Φλώρινας, από τον Απρίλιο του 1905 έως το Νοέμβριο του 1907. Μετά από υπόδειξη του Νικόλαου Ανδριανάκη, συγκρότησε δική του ένοπλη ομάδα και τέθηκε επικεφαλής. Το σώμα του έδωσε πολλές μάχες εναντίον Βουλγάρων κομιτατζήδων. Εξόντωσε επίσης, το μουδίρη του Νυμφαίου, Ζενέλ Βέη. Συνελήφθη από τις Τουρκικές αρχές τον Απρίλιο του 1910 και φυλακίστηκε στις φυλακές Αλικαρνασσού. Αποφυλακίστηκε την ίδια χρονιά (παρόλο που είχε καταδικαστεί σε 10 χρόνια φυλάκιση), καθώς ο σουλτάνος Μεχμέτ Ε' έδωσε χάρη σε όσους είχαν καταδικαστεί για πολιτικά εγκλήματα. Επανήλθε στη γενέτειρά του και συνέχισε την ένοπλη δράση του στα τέλη του 1910. Εξόντωσε τον πρόεδρο της Δροσοπηγής, Σ. Μιχαλαλέζη, ο οποίος είχε αποδειχτεί πράκτορας της Ρουμανικής προπαγάνδας, καθώς και συνεργάτης, πολλές φορές, των Τούρκων προκειμένου να διώξουν τους Έλληνες του χωριού.

Το 1912 ο Νικόλαος Μάνος αναγκάστηκε να καταφύγει στη Λάρισα για λόγους ασφαλείας. Επανήλθε στην περιοχή, με δική του εθελοντική ομάδα κατά τον Α΄ Βαλκανικό Πόλεμο. Η ομάδα του Νικόλαου Μάνου έδρασε στους νομούς Καστοριάς και Φλώρινας καθ' όλη τη διάρκεια του Α΄  Βαλκανικού Πολέμου, απωθώντας τα Τουρκικά αποσπάσματα. Επίσης, ανέλαβε διάφορες αποστολές που του ανέθεσε η III και η V Μεραρχία.

## Αναφορές
* Αρχείο Διεύθυνσης Εφέδρων Πολεμιστών Αγωνιστών Θυμάτων Αναπήρων (ΔΕΠΑΘΑ), Αρχείο Μακεδονικού Αγώνα, φ. Μ-542
* Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σσ. 167-168

Κατηγορία:Μακεδονομάχοι
Κατηγορία:Έλληνες στρατιωτικοί των Βαλκανικών Πολέμων
Κατηγορία:Μακεδόνες
Σαμποτάζ του βαρέος ύδατος

Με την ονομασία **Σαμποτάζ του [[Βαρύ ύδωρ|βαρέος ύδατος]]** είναι γνωστή μια σειρά από ενέργειες δολιοφθοράς που έγιναν από μέλη της νορβηγικής αντίστασης, στην επαρχία Τέλεμαρκ της Νορβηγίας, στη διάρκεια του Β΄ Παγκοσμίου Πολέμου, προκειμένου να αποτραπεί η απόκτηση *βαρέος ύδατος* από τη Ναζιστική Γερμανία, με το οποίο η τελευταία θα μπορούσε να προχωρήσει στην κατασκευή πυρηνικών όπλων. 

Πριν από τον πόλεμο (1934) είχε κατασκευαστεί στο Vemork κοντά στη νορβηγική πόλη Rjukan, στην επαρχία Τέλεμαρκ, το Norsk Hydro που είχε τη δυνατότητα να παράγει κάθε χρόνο 12 τόνους βαρέος ύδατος ως ένα υποπροϊόν της παραγωγής λιπάσματος. Πριν από τη γερμανική εισβολή στη Νορβηγία τον Απρίλιο του 1940 το Δεύτερο Γραφείο της Γαλλικής Υπηρεσίας Πληροφοριών μετέφερε μυστικά 185 κιλά βαρέος ύδατος από το Norsk Hydro στη Γαλλία μέσω Σκωτίας ενώ το εργοστάσιο συνέχισε να έχει τη δυνατότητα να παράγει βαρύ ύδωρ. Έτσι, και καθώς οι Σύμμαχοι ανησυχούσαν ότι οι δυνάμεις κατοχής θα χρησιμοποιήσουν τις εγκαταστάσεις και τον τεχνολογικό εξοπλισμό για την παραγωγή βαρέος ύδατος, έγιναν μια σειρά από σαμποτάζ από μέλη της νορβηγικής αντίστασης, καθώς και βομβαρδισμοί από συμμαχικά αεροπλάνα, προκειμένου να καταστραφεί το εργοστάσιο και όση ποσότητα βαρέος ύδατος είχε παραχθεί. Οι επιχειρήσεις δολιοφθοράς ήταν τρεις και είχαν τις ονομασίες "Grouse," "Freshman," and "Gunnerside". Τελικά κατάφεραν να βγάλουν το εργοστάσιο εκτός λειτουργίας στις αρχές του 1943. Τότε οι Γερμανοί αποφάσισαν να μεταφέρουν όσο βαρύ ύδωρ δεν είχε καταστραφεί στη Γερμανία με το φέρι SF Hydro αλλά τα μέλη της νορβηγικής αντίστασης κατάφεραν να το βυθίσουν στη λίμνη Tinnsjø και να καταστρέψουν το φορτίο του.

Οι επιχειρήσεις αυτές έχουν περάσει στον κινηματογράφο με την ταινία *[[Οι ήρωες του Τέλεμαρκ (ταινία)|Οι ήρωες του Τέλεμαρκ]]* (1965) με τους Κερκ Ντάγκλας και Ρίτσαρντ Χάρρις.

## Εξωτερικοί σύνδεσμοι
*http://www.pbs.org/wgbh/nova/hydro/
*http://www.ronneberg.org/Stories/joachim.html
*http://www.caithness.org/wings/freshman/index.htm
*http://www.nytimes.com/2012/12/10/world/europe/birger-stromsheim-who-aided-raid-on-nazi-plant-dies-at-101.html

Κατηγορία:Β΄ Παγκόσμιος Πόλεμος
Κατηγορία:Ιστορία της Νορβηγίας
Κατηγορία:Σαμποτάζ
Αναψυχή

μικρογραφία|Αναψυχή
**Αναψυχή** σημαίνει δραστηριότητα ή προσχεδιασμένη αδράνεια που ενεργείται με τη θέληση κάποιου. Ως βαθύτερη ψυχολογική έννοια η αναψυχή αναφέρεται σε αισθητικές και πνευματικές εμπειρίες που παράγονται από τη δραστηριότητα αυτή. Διαφέρει από την εργασία, η οποία γίνεται με σκοπό το κέρδος χρημάτων ή την κάλυψη άμεσων αναγκών της ζωής. Και ακόμα, διαφέρει από τις άλλες καθημερινότητες, όπως φαγητό, ύπνος, νοικοκυριό κτλ. Το ιδιαίτερο χαρακτηριστικό της αναψυχής δεν είναι είναι η καθαυτή δραστηριότητα, αλλά η διάθεση με την οποία γίνεται.

## Πηγές
* Τμήμα Δασοπονίας Δράμας του ΤΕΙ Καβάλας


Κατηγορία:Ελεύθερος χρόνος
Ζήσης Δημουλιός

Ο **Ζήσης Δημολιός** (; - 1908) ήταν Μακεδονομάχος, οπλαρχηγός από το Λέχοβο Φλώρινας.

## Βιογραφικά στοιχεία
Ο Ζήσης Δημολιός γεννήθηκε στα τέλη του 19ου αιώνα στο Λέχοβο Φλώρινας. 

Είχε αναπτύξει κλέφτικη δράση πολύ πριν το 1904. 

Την Άνοιξη του 1904 συναντήθηκε με τον Παύλο Μελά και τους 4 αξιωματικούς που είχαν έρθει από την ελεύθερη Ελλάδα και εντάχθηκε στο Μακεδονικό Αγώνα. Το Σεπτέμβριο του ίδιου έτους φιλοξένησε τον Παύλο Μελά στο σπίτι του στο Λέχοβο. Το σώμα του ανέπτυξε ένοπλη δράση στην περιοχή της Φλώρινας από το 1904 έως και το 1908. Ταυτόχρονα σχημάτισε πολιτοφυλακή, αποτελούμενη από έξι άνδρες προκειμένου να προφυλάξει το Λέχοβο από Βουλγαρικές επιθέσεις. 

Η προσφορά του ήταν ιδιαίτερα σημαντική, τόσο για την ιδιαίτερη πατρίδα του, που κατάφερε να μείνει αλώβητη από τις βιαιότητες του Βουλγαρικού κομιτάτου, όσο και για την ευρύτερη περιοχή της Φλώρινας. 

Σκοτώθηκε τον Απρίλιο του 1908 στη Μπάνιτσα (Βεύη). Σύμφωνα με μια άλλη πηγή, σκοτώθηκε από τους συγχωριανούς του μετά από μια διαμάχη.

Ο γιος του Πέτρος, επίσης Μακεδονομάχος, διατέλεσε πρόεδρος της Κοινότητας Λεχόβου.

## Παραπομπές

## Αναφορές
* Γενικό Επιτελείο Στρατού, Διεύθυνσις Ιστορίας Στρατού, Ο Μακεδονικός Αγών και τα εις Θράκην γεγονότα, Αθήνα 1979, σσ. 129, 134, 152, 201.
* Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σελ. 170

Κατηγορία:Μακεδονομάχοι
Κατηγορία:Κλέφτες
Κατηγορία:Ιστορία της Φλώρινας
Πέτρος Σερμπίνης

Ο **Πέτρος Σερμπίνης** ήταν Μακεδονομάχος, οπλαρχηγός από το Μπούκοβο (Οξυά) Φλώρινας.

## Βιογραφικά στοιχεία
Ο Πέτρος Σερμπίνης γεννήθηκε στα τέλη του 19ου αιώνα στο Μπούκοβο (Οξυά) Φλώρινας. Συγκρότησε ένοπλο σώμα προκειμένου να αντιμετωπίσει τις Βουλγαρικές επιθέσεις στο χωριό του. Το χωριό ήταν μικτό και σύντομα αποτέλεσε άνδρο κομιτατζήδων. Έτσι πολλοί Έλληνες κάτοικοι αναγκάζονταν να μεταναστεύουν. Ο Πέτρος Σερμπίνης με το σώμα του κατάφερε να απωθήσει τους Βούλγαρους κομιτατζήδες από το Μπούκοβο. Έδρασε στην περιοχή Πρεσπών και Κορεστίων. Το σώμα του συνεργάστηκε επίσης, με τον αξιωματικό Ιωάννη Καραβίτη, κατά τη σύντομη παραμονή του τελευταίου στην περιοχή.

## Αναφορές
* Γεώργιος Πετσίβας (επιμέλεια), Ιωάννη Καραβίτη, Ο Μακεδονικός Αγών, Αθήνα 1994,  τόμος Β΄, σ. 620.
* Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σελ. 173

Κατηγορία:Μακεδονομάχοι
Μιχαήλ Ζωγράφος

Ο **Μιχαήλ Ζωγράφος** ήταν Έλληνας δικαστικός. 

Ήταν γιος του Λεωνίδα Ζωγράφου. Σπούδασε νομικά και εισήλθε στο δικαστικό σώμα το 1911. Κατά τη διάρκεια της δικαστικής σταδιοδρομίας του διετέλεσε πρόεδρος πρωτοδικών και εφέτης Θεσσαλονίκης ενώ αργότερα, το 1915, εντάχθηκε στο σώμα της Στρατιωτικής Δικαιοσύνης. Την περίοδο 1920-1922 παύθηκε για πολιτικούς λόγους. Με την ιδιότητα του στρατιωτικού δικαστικού συμβούλου α΄ τάξεως έλαβε μέρος ως αναπληρωματικό μέλος στο έκτακτο στρατοδικείο της δίκης των έξι ενώ διετέλεσε και μέλος του Αναθεωρητικού Δικαστηρίου. Αποστρατεύθηκε αρχικά το 1935 αλλά επανήλθε στην ενεργό δράση το 1943 και προήχθη στην ισόβια θέση του προέδρου του Αναθεωρητικού Δικαστηρίου για να αποστρατευθεί τελικώς το 1945.

Το 1924 συμμετείχε ως πληρεξούσιος στην Δ΄ Συντακτική Συνέλευση.

## Πηγές

* Ίδρυμα Ιστορίας του Ελευθερίου Βενιζέλου, *Η δίκη των οκτώ και η εκτέλεση των έξι*, Αθήνα 2010, σελ. 90

Κατηγορία:Έλληνες δικαστικοί
Κατηγορία:Έλληνες πληρεξούσιοι
Κατηγορία:Βενιζελισμός
Βύρων Καραπαναγιώτης

Ο **Βύρων Καραπαναγιώτης** (1894 - 1968) ήταν Έλληνας στρατιωτικός και πολιτικός, επί σειρά ετών βουλευτής Λέσβου με το κόμμα Φιλελευθέρων του Ελευθέριου Βενιζέλου και υπουργός της κυβέρνησης Τσουδερού στο Κάιρο της Αιγύπτου.

Γόνος γνωστής οικογένειας της Μυτιλήνης και ειδικότερα του χωριού Μόρια της Λέσβου, που βρίσκεται πολύ κοντά στην πόλη της Μυτιλήνης, γεννήθηκε το 1894. Υπήρξε στενός συνεργάτης του Ελευθέριου Βενιζέλου και χρημάτισε βουλευτής Λέσβου και υπουργός των κυβερνήσεων Ελ. Βενιζέλου, ενώ συμμετείχε επίσης και στο κίνημα Νικολάου Πλαστήρα.

Στην αρχή ακολούθησε στρατιωτική σταδιοδρομία καθώς αποφοίτησε από την Στρατιωτική Σχολή Ευελπίδων το 1916. Έλαβε μέρος στον Α΄ Παγκόσμιο Πόλεμο, στο κίνημα της Εθνικής Άμυνας καθώς και στην Μικρασιατική Εκστρατεία. Συμμετείχε επίσης ως αναπληρωματικό μέλος του Έκτακτου Στρατοδικείου που δίκασε τους οκτώ κατηγορούμενους στην δίκη των έξι. Το 1924 έγινε υπουργός Συγκοινωνίας στην Κυβέρνηση Ανδρέα Μιχαλακόπουλου. Όταν αποστρατεύθηκε το 1926 ασχολήθηκε πλέον ενεργά με την πολιτική, όπως αναφέρεται παραπάνω. Είχε εκλεγεί μέλος της Δ΄ Συντακτικής Συνέλευσης.

Στις εκλογές του 1928 εκλέχτηκε βουλευτής με το κόμμα του Βενιζέλου, καταλαβάνοντας την πρώτη θέση σε σταυρούς στη Λέσβο με 15.570, με δεύτερο το Γεώργιο Παπανδρέου. Ο Καραπαναγιώτης ανέλαβε το Υπουργείο Δημοσίων Έργων.

Ο γιος του ο Λέων Καραπαναγιώτης γεννήθηκε το 1931 στην Αθήνα, όπου εργάστηκε στην ενήλικη ζωή του σε διευθυντικές θέσεις στο δημοσιογραφικό οργανισμό Λαμπράκη.

To 1941 με την κατάληψη της Αθήνας ο Βύρων κατέφυγε με την οικογένειά του στην Αίγυπτο, στο Κάιρο, όπου συνδέθηκε με το Δημήτρη Λαμπράκη με στενή φιλία. Στις 23/25 Μαρτίου 1943 ανέλαβε Υπουργός Στρατιωτικών στην κυβέρνηση του Εμμανουήλ Τσουδερού. Παρατήθηκε απ' αυτή στις 14 Απριλίου 1944.

Το 1964 στην κυβέρνηση Γεωργίου Παπανδρέου διορίστηκε από τον Υπουργό Προεδρίας Ανδρέα Παπανδρέου στη διοίκηση του ΟΤΕ.

Απεβίωσε το 1968 σε ηλικία 74 ετών.

Εγγονή του είναι η Τατιάνα Καραπαναγιώτη.

## Παραπομπές


## Πηγές
* 'Ιδρυμα Ιστορίας του Ελευθερίου Βενιζέλου, *Η δίκη των οκτώ και η εκτέλεση των εξι*, Αθήνα 2010, σελ. 90

Κατηγορία:Έλληνες στρατοδίκες
Κατηγορία:Έλληνες αξιωματικοί του Στρατού Ξηράς
Κατηγορία:Βενιζελισμός
Κατηγορία:Έλληνες υπουργοί Συγκοινωνιών
Κωνσταντίνος Γεωργιάδης

Ο **Κωνσταντίνος Γεωργιάδης** ήταν Έλληνας δικαστικός.
## Βίος
Ο **Κωνσταντίνος Γεωργιάδης** σπούδασε νομικά και εισήλθε στο δικαστικό σώμα. Ήταν μέλος του Αρείου Πάγου ενώ διετέλεσε και εισαγγελέας αυτού, όταν διορίστηκε από την κυβέρνηση Βενιζέλου στα τέλη Νοεμβρίου 1930, θέση από την οποία παραιτήθηκε τον Μάρτιο του 1935. Το Λαϊκό Κόμμα αντέδρασε για τον διορισμό αυτό επειδή  ήταν επαναστατικός επίτροπος του έκτακτου δικαστηρίου στην δίκη των έξι, αλλά ο Βενιζέλος αποδείκνυε πως δεν ήθελε τη γεφύρωση του χάσματος με την αντιπολίτευση. 

Απεβίωσε στην Αθήνα στις 7 Μαρτίου 1937 και ενταφιάστηκε στο Α΄ Νεκροταφείο Αθηνών.
## Παραπομπές

## Πηγές

* 'Ιδρυμα Ιστορίας του Ελευθερίου Βενιζέλου, *Η δίκη των οκτώ και η εκτέλεση των εξι*, Αθήνα 2010, σελ. 90
*Γρηγόριος Δαφνής, Η Ελλάς μεταξύ δύο πολέμων 1923-1940, τόμος δεύτερος, εκδ.Κάκτος, Αθήνα, 1997

Κατηγορία:Έλληνες δικαστικοί
Κατηγορία:Βενιζελισμός
Τεχνικός Τηλεπικοινωνιών

Με τον όρο **τεχνικός τηλεπικοινωνιών** (αγγλ. telecommunications technician) εννοείται ο τεχνολόγος επιστήμονας ο οποίος ασχολείται με τις τεχνολογικές εφαρμογές της μετάδοσης πληροφορίας, των συστημάτων τηλεπικοινωνιών, της ηλεκτρονικής και του ηλεκτρομαγνητισμού. Η επιστήμη του τεχνικού τηλεπικοινωνιών ασχολείται με τα μεγάλης και μικρής κλίμακας τηλεπικοινωνιακά, ηλεκτρονικά συστήματα, όπως η μετάδοση πληροφορίας, τα δίκτυα, ο σχεδιασμός και ο έλεγχος των διατάξεων αυτών, ο σχεδιασμός και ο έλεγχος ολοκληρωμένων κυκλωμάτων, η κατασκευή και η επιδιόρθωση αυτών.

Κατηγορία:Τηλεπικοινωνίες-επέκταση
Κατηγορία:Τηλεπικοινωνίες
716 Μπέρκλεϋ

Ο **Μπέρκλεϋ (Berkeley)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,543. Ανακαλύφθηκε το 1911 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά του από την ομώνυμη πόλη της Καλιφόρνια.

## Φυσικά χαρακτηριστικά
Η μέση διάμετρος του Μπέρκλεϋ εκτιμάται σε 21,28 χιλιόμετρα. Ο φασματικός τύπος του είναι **S**, ενώ το άλβεδό του είναι 0,180. Δεν είναι γνωστό αν και με ποια περίοδο περιστρέφεται ο Μπέρκλεϋ γύρω από τον εαυτό του.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μπερκλευ
717 Βισμπάντα

Η **Βισμπάντα (Wisibada)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,86. Ανακαλύφθηκε το 1911 από τον Γερμανό αστρονόμο Φραντς Κάιζερ, που παρατηρούσε από τη Χαϊδελβέργη, και πήρε το όνομά της από τη γενέτειρά του, το Βισμπάντεν. Η Βισμπάντα υπήρξε ο πρώτος από τους συνολικά 21 αστεροειδείς που ανεκάλυψε ο συγκεκριμένος αστρονόμος.

## Φυσικά χαρακτηριστικά
Η μέση διάμετρος της Βισμπάντα εκτιμάται σε 31,04 χιλιόμετρα. Ο φασματικός τύπος της είναι **DX**, ενώ το άλβεδό της είναι 0,0666.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Βισμπαντα
Κατηγορία:Βίζμπαντεν
718 Έριδα

Η **`Εριδα (Erida)**, που δεν πρέπει να συγχέεται με τον πλανήτη νάνο `Εριδα, είναι ένας αρκετά μεγάλος αλλά σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,289. Ανακαλύφθηκε το 1911 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από το όνομα της κόρης του Αμερικανού αστρονόμου `Αρμιν `Οττο Λέουσνερ (Armin Otto Leuschner).

## Φυσικά χαρακτηριστικά
Η μέση διάμετρος της `Εριδας εκτιμάται σε 72,94 χιλιόμετρα. Ο φασματικός τύπος της είναι **X**, ενώ το άλβεδό της είναι 0,0399. Η `Εριδα περιστρέφεται γύρω από τον εαυτό της μία φορά κάθε 6 ώρες 55 λεπτά και 56 δευτερόλεπτα.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Εριδα
719 Αλβέρτος

Ο **Αλβέρτος (Albert)** είναι ένας μικρός αστεροειδής που περιφέρεται γύρω από τον `Ηλιο εσωτερικά από και μέσα στην Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 15,43 ή 15,8. Η πολύ έκκεντρη τροχιά του τέμνει την τροχιά του πλανήτη `Αρη, αλλά όχι την τροχιά της Γης: ανήκει στην ομάδα των αστεροειδών Αμόρ. Το πιο πρόσφατο περιήλιό του σημειώθηκε στις 13 Μαρτίου 2010, στις 21:58 ώρα Ελλάδας.

## Ανακάλυψη
Ο Αλβέρτος ανακαλύφθηκε το 1911 από τον Αυστριακό αστρονόμο Γιόχαν Παλίζα, που παρατηρούσε από το Αυτοκρατορικό Αστεροσκοπείο της Βιέννης, και πήρε το όνομά του από τον τραπεζίτη Άλμπερτ Σάλομον φον Ρότσιλντ, μεγάλο ευεργέτη του αστεροσκοπείου, ο οποίος είχε πεθάνει μερικούς μήνες νωρίτερα. Εξαιτίας ανακριβειών στον υπολογισμό της τροχιάς του, ο Αλβέρτος χάθηκε στη συνέχεια και βρέθηκε και πάλι μόλις το έτος 2000, από τον Τζεφ Λάρσεν με στοιχεία από το πρόγραμμα *[[Σπέισγουοτς]]*. Τότε πήρε το προσωρινό όνομα (τα διακριτικά) 2000 JW8. Μετέπειτα έρευνα έδειξε ότι το επίπεδο της τροχιάς του ταίριαζε με αυτό του τελευταίου «χαμένου» αστεροειδή και ταυτίσθηκε με επιτυχία με αυτόν. Χρησιμοποιώντας τα νέα παρατηρησιακά δεδομένα, η περίοδος περιφοράς του προσδιορίσθηκε στα 4,28 γήινα έτη αντί των 4,1 ετών που είχαν υπολογισθεί το 1911: αυτός ήταν ο κυριότερος λόγος για τον οποίο ο αστεροειδής είχε χαθεί.

## Φυσικά χαρακτηριστικά
Τα περισσότερα που γνωρίζουμε για τον Αλβέρτο προέρχονται από παρατηρήσεις που έγιναν μετά την ανεύρεσή του το 2000. Μόλις ένα χρόνο αργότερα, ο Αλβέρτος πέρασε σχετικώς κοντά από τη Γη, επιτρέποντας μία σειρά παρατηρήσεών του από διαφορετικές γωνίες φάσεως. Τότε βρέθηκε ότι ο Αλβέρτος περιστρέφεται γύρω από τον εαυτό του μία φορά κάθε 5 ώρες και 48 λεπτά. Η μέση διάμετρος του Αλβέρτου εκτιμάται σε 2,4 ή 2,8 χιλιόμετρα. Ο φασματικός τύπος του είναι **S** (λιθώδης, από παρατήρηση με το μεγάλο τηλεσκόπιο του Αστεροσκοπείου του Πάλομαρ τον Οκτώβριο 2001), ενώ το άλβεδό του είναι 0,12 ως 0,15. Η μάζα του Αλβέρτου εκτιμάται 14 δισεκατομμύρια τόνους για μέση πυκνότητα 2 gr/cm³. Για τη μάζα αυτή η ταχύτητα διαφυγής από την επιφάνειά του είναι 1,3 m/sec ή 4,7 χιλιόμετρα την ώρα, δηλαδή η ταχύτητα βαδίσματος ενός ανθρώπου, ενώ η επιτάχυνση της βαρύτητάς του στον ισημερινό είναι 14.000 φορές μικρότερη από την αντίστοιχη γήινη.

## Παραπομπές


## Εξωτερικοί σύνδεσμοι
* 
* Τροχιά από το JPL (Java) / Εφημερίδα

Αλβερτος
715 Τρανσβααλία

Η **Τρανσβααλία (Transvaalia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,942. Ανακαλύφθηκε το 1911 από τον Νοτιοαφρικανό αγγλικής καταγωγής αστρονόμο Χάρρυ Έντγουιν Γουντ, που παρατηρούσε από το Γιοχάνεσμπουργκ, και πήρε το όνομά της από την επαρχία Τράνσβααλ της Νότιας Αφρικής. Υπήρξε ο πρώτος από τους συνολικά 12 αστεροειδείς που ανεκάλυψε ο συγκεκριμένος αστρονόμος.

* Στις 23 Απριλίου 1920 ανακαλύφθηκε το αντικείμενο με την προσωρινή ονομασία (τα διακριτικά) 1920 GZ και πήρε το όνομα 933 Σούζι πριν γίνει αντιληπτό ότι το 1920 GZ και η 715 Τρανσβααλία ήταν το ίδιο σώμα. Το όνομα 715 Τρανσβααλία κρατήθηκε για αυτό, ενώ το όνομα 933 Σούζι (απο-)δόθηκε τελικά στον αστεροειδή 1927 CH που ανακαλύφθηκε στις 10 Φεβρουαρίου 1927 από τον Καρλ Ράινμουτ.

## Φυσικά χαρακτηριστικά
Η μέση διάμετρος της Τρανσβααλίας εκτιμάται σε 25,45 χιλιόμετρα. Ο φασματικός τύπος της είναι **X**, ενώ το άλβεδό της είναι 0,27. Είναι άγνωστο αν και με ποια περίοδο περιστρέφεται η Τρανσβααλία γύρω από τον εαυτό της.

## Παραπομπές


## Εξωτερικοί σύνδεσμοι
* 
* Τροχιά από το JPL (Java) / Εφημερίδα

Τρανσβααλια
Λακτόζη

Η **λακτόζη** είναι ένα σάκχαρο που βρίσκεται κυρίως στο γάλα και σχηματίζεται από γαλακτόζη και γλυκόζη. Ανάλογα με το είδος και την προέλευση του γάλακτος, η λακτόζη αποτελεί το 2-8% του βάρους του.

## Χημεία
Η λακτόζη είναι δισακχαρίτης αποτελούμενος από ένα μόριο γαλακτόζης και ένα μόριο γλυκόζης, ενωμένα μεταξύ τους με β-1→4 γλυκοζιτικό δεσμό. Η συστηματική ονομασία της είναι β-D-γαλακτοπυρανοζυλο-(1→4)-D-γλυκόζη. Το μόριο της γλυκόζης μπορεί να έχει την μορφή είτε α-πυρανόζης είτε β-πυρανόζης, ενώ η γαλακτόζη απαντάται μόνο στην μορφή β-πυρανόζης. Συνεπώς, οι ονομασίες α-λακτόζη και β-λακτόζη αναφέρονται αποκλειστικά στις ανωμερείς μορφές του δακτυλίου της γλυκοπυρανόζης.

Η λακτόζη μπορεί να υποστεί υδρόλυση και να διασπαστεί σε γλυκόζη και γαλακτόζη. Σε αλκαλικό διάλυμα μπορεί να ισομερειωθεί σε λακτουλόζη. Με καταλυτική υδρογόνωση της λακτόζης παράγεται η λακτιτόλη, μια πολυαλκοόλη που χρησιμοποιείται ως γλυκαντική ουσία.

## Μεταβολισμός
μικρογραφία|Χημική δομή της λακτόζης
Τα βρέφη των θηλαστικών τρέφονται με το μητρικό γάλα, το οποίο είναι πλούσια πηγή λακτόζης. Ωστόσο η λακτόζη δεν μπορεί να αξιοποιηθεί απευθείας από τον οργανισμό. Γι'αυτό το έντερο εκκρίνει το ένζυμο λακτάση, που διασπά το μόριο της λακτόζης στα δύο απλά σάκχαρα γαλακτόζη και γλυκόζη, τα οποία μπορούν στη συνέχεια να απορροφηθούν από τον οργανισμό.

Επειδή το γάλα είναι σχεδόν αποκλειστική πηγή λακτόζης, τα περισσότερα θηλαστικά σταματούν να παράγουν το ένζυμο λακτάση όσο μεγαλώνουν και παύουν την κατανάλωση γάλακτος. Ειδικά όμως στους ανθρώπους, η συνεχιζόμενη κατανάλωση γάλακτος από βοοειδή και αιγοπρόβατα, καθώς και γαλακτοκομικών ειδών που παρασκευάζονται από αυτό, έχει συνήθως ως αποτέλεσμα να συνεχίζεται η παραγωγή λακτάσης από τον οργανισμό ακόμη και σε μεγάλη ηλικία, επιτρέποντας έτσι την διάσπαση της λακτόζης.

Είτε λόγω κληρονομικών παραγόντων είτε λόγω μακραίωνης απουσίας γαλακτοκομικών προϊόντων από τη διατροφή συγκεκριμένων πληθυσμών, είναι ενδεχόμενο σε πολλά άτομα να απουσιάζει το γονίδιο της λακτάσης. Υπολογίζεται ότι αυτό συμβαίνει περίπου στο 30% των Ευρωπαίων και σε πάνω από 70% του πληθυσμού της Ασίας, Αφρικής και Ωκεανίας. Το αποτέλεσμα είναι να δημιουργείται δυσανεξία στη λακτόζη, δηλαδή να μην μπορεί ο οργανισμός να πέψει το γάλα και να αφομοιώσει τη λακτόζη. Σε περίπτωση κατανάλωσης γάλακτος ή γαλακτοκομικών ειδών η δυσανεξία αυτή εκδηλώνεται με γαστρεντερικά συμπτώματα όπως κοιλιαλγίες, δυσφορία, πρήξιμο και έντονη δημιουργία αερίων.

## Χρήσεις
Η λακτόζη βρίσκει πολλές εφαρμογές στη βιομηχανία τροφίμων. Χρησιμοποιείται σε γλυκά και άλλα προϊόντα ζαχαροπλαστικής, σε ζύμες και ψωμιά, ακόμη και σε λουκάνικα, γιατί βελτιώνει τη γεύση και δίνει όγκο στο σκεύασμα.

## Παραπομπές


## Εξωτερικοί σύνδεσμοι
* 
* 

Κατηγορία:Δισακχαρίτες
Κατηγορία:Γλυκαντικές ουσίες
Κατηγορία:Χειρομορφία (χημεία)
Δυσανεξία στη λακτόζη

Ως **δυσανεξία στη λακτόζη** ορίζεται η αδυναμία του οργανισμού να μεταβολίσει την λακτόζη, το βασικό σάκχαρο του γάλακτος. Αυτή η αδυναμία οφείλεται στην έλλειψη του ενζύμου λακτάση, που κανονικά παράγεται από κύτταρα του λεπτού εντέρου. Εκτιμάται ότι περίπου 70% των ενηλίκων παγκοσμίως εμφανίζουν μειωμένη παραγωγή λακτάσης. Τα ποσοστά δυσανεξίας στη λακτόζη ποικίλουν από περιοχή σε περιοχή του κόσμου, και μπορεί να κυμαίνονται από μόνο 5% στη Βόρεια Ευρώπη έως 70% στη Σικελία και πάνω από 90% σε κάποιες χώρες της Ασίας και της Αφρικής. Στην Ελλάδα εκτιμάται ότι περίπου 30% των παιδιών κάτω των 5 ετών εμφανίζουν κάποια ανεπάρκεια λακτάσης και συνακόλουθα συμπτώματα δυσανεξίας στη λακτόζη, ενώ το ποσοστό αυξάνεται πριν την εφηβεία. 

## Συμπτώματα
Στο λεπτό έντερο η λακτάση αποικοδομεί τη λακτόζη στους μονοσακχαρίτες γαλακτόζη και γλυκόζη, οι οποίοι μπορούν στη συνέχεια να περάσουν στην κυκλοφορία του αίματος και να αξιοποιηθούν από τον οργανισμό σαν πηγή ενέργειας. Αν δεν υπάρχει αρκετή λακτάση, τότε η λακτόζη συνεχίζει αναλλοίωτη την πορεία της στο παχύ έντερο. Εκεί τα εντερικά βακτηρίδια την μετατρέπουν σε λιπαρά οξέα μικρής αλυσίδας, με ταυτόχρονη παραγωγή αερίων (διοξειδίου του άνθρακα, υδρογόνου και μεθανίου). Αυτή η δημιουργία αερίων από τα βακτηρίδια του παχέος εντέρου προκαλεί μια σειρά δυσάρεστων συμπτωμάτων, όπως ναυτία, δυσπεψία, φούσκωμα του στομαχιού, κοιλιακό πόνο ή κολικούς, γουργούρισμα των εντέρων και έκλυση αερίων, ακόμη και διάρροια.

## Διατροφή
Η ευαισθησία των ατόμων με δυσανεξία στη λακτόζη και η έκταση ή σοβαρότητα των συμπτωμάτων διαφέρουν σημαντικά από άτομο σε άτομο, γι' αυτό και η προσαρμογή των διατροφικών συνηθειών είναι διαφορετική ανάλογα με την περίπτωση. Γενικά, για την αποφυγή εμφάνισης των συμπτωμάτων είναι σκόπιμο να αποφεύγονται το γάλα, τα γαλακτοκομικά προϊόντα, και τα παράγωγά τους που είναι οι φυσικές πηγές λακτόζης. 

Σημαντική ποσότητα λακτόζης μπορεί να περιέχουν προϊόντα στα οποία χρησιμοποιούνται ως συστατικά ο ορός γάλακτος, η καζεΐνη, η λακταλβουμίνη και το γάλα σκόνη, γι' αυτό είναι σημαντικό να διαβάζονται προσεκτικά οι ετικέτες των τροφίμων. Τροφές που μπορεί να περιέχουν πηγές λακτόζης είναι το ψωμί, άλλα παρασκευάσματα ή γλυκίσματα που απαιτούν ψήσιμο, τα δημητριακά προγευμάτων, παξιμάδια, τα μπισκότα, τα ζαχαρωτά, οι έτοιμες σούπες και τα κρέατα ταχείας παρασκευής, η μαργαρίνη και οι έτοιμες σάλτσες για σαλάτα. Αυτό βέβαια δεν σημαίνει ότι όλες οι παραπάνω τροφές είναι βέβαιο ότι θα προκαλέσουν συμπτώματα σε όλα τα άτομα με ανεπάρκεια λακτάσης. Τα περισσότερα άτομα με δυσανεξία στη λακτόζη μπορούν να ανεχθούν γάλατα που έχουν υποστεί ζύμωση, καθώς η περιεκτικότητα σε λακτόζη μειώνεται σημαντικά μετά την κατεργασία αυτή. Επίσης, κατά την παλαίωση του τυριού η λακτόζη μετατρέπεται σε γαλακτικό οξύ το οποίο δεν προκαλεί συμπτώματα, γι'αυτό σε πολλές περιπτώσεις ατόμων με μέτρια δυσανεξία η κατανάλωση ώριμου τυριού δεν δημιουργεί προβλήματα.

## Παραπομπές


Κατηγορία:Μεταβολισμός
Κατηγορία:Παθήσεις του γαστρεντερικού
Κατηγορία:Τροφική ευαισθησία
Κατηγορία:Παθήσεις που διαγιγνώσκονται με εξέταση κοπράνων
Πανελλήνιο Πρωτάθλημα Παίδων Καλαθοσφαίρισης 2009-2010

Το **Πανελλήνιο Πρωτάθλημα Παίδων Καλαθοσφαίρισης της περιόδου 2009-10** αποτέλεσε την 37η διοργάνωση από τη δημιουργία του θεσμού. Διοργανώτρια αρχή ήταν η Ελληνική Ομοσπονδία Καλαθοσφαίρισης. Έλαβε χώρα από τις 29 Ιουνίου έως τις 3 Ιουλίου 2010 στο Κλειστό Γυμναστήριο «Νίκος Μαρίνος» της Κύμης. Τον τίτλο του Πρωταθλητή Ελλάδος για την περίοδο αυτή κατέκτησε ο Παναθηναϊκός για πρώτη φορά στην ιστορία του.

## Αποτελέσματα

**1η Αγωνιστική** - **29/6/2010**

**2η Αγωνιστική** - **30/6/2010**

**3η Αγωνιστική** - **1/7/2010**

**4η Αγωνιστική** - **2/7/2010**

**5η Αγωνιστική** - **3/7/2010**

## Βαθμολογία

## Πρωταθλητής

### Σύνθεση

**Προπονητής: Γκούρας Βασίλης**

## Έπαθλα

***Μετάλλια**:
** **[[Παναθηναϊκός (καλαθοσφαίριση ανδρών)|Παναθηναϊκός]]** -  **Χρυσό**
** **Μαντουλίδης** -  **Αργυρό**
** **Κρόνος Αγ. Δημητρίου** -  **Χάλκινο**
***Καλύτερη πεντάδα**:
** Θωμάς Βασιλείου (Παναθηναϊκός)
** Νίκος Πιεβαλίτσα (ΕΚ Καβάλας)
** Γιάννης Αναγνωστάκης (ΑΓΣ Ιωαννίνων)
** Δημήτρης Σιόλογκας (Μαντουλίδης) 
** Πάρης Μαραγκός (Παναθηναϊκός)
***Πολυτιμότερος παίκτης**: Θάνος Χανιάς (Παναθηναϊκός)
***Πρώτος σκόρερ**: Νίκος Πιεβαλίτσα (ΕΚ Καβάλας) 132 πόντους

## Παραπομπές


2009 2010
Πανελληνιο Παιδων
Κατηγορία:Αθλητισμός στην Εύβοια
Λακτάση

Η **λακτάση** είναι ένα ένζυμο που έχει ως βασική λειτουργία την υδρολυτική διάσπαση του δισακχαρίτη λακτόζη στα συστατικά του μονομερή γαλακτόζη και γλυκόζη. Ανήκει στα ένζυμα της οικογένειας των β-γαλακτοσιδασών και λειτουργεί ως γλυκοζιτική υδρολάση. Η λακτάση εντοπίζεται στα κύτταρα που καλύπτουν τις λάχνες του λεπτού εντέρου.

Η λακτάση είναι απαραίτητη για την πέψη της λακτόζης, του κύριου σακχάρου του γάλακτος. Ανεπάρκεια λακτάσης προκαλεί δυσανεξία στη λακτόζη.

## Δομή και δράση
Το ένζυμο αποτελείται από μία πολυπεπτιδική αλυσίδα βάρους 160 kDa και η καταλυτική δράση συνδέεται με την ύπαρξη δύο γλουταμινικών οξέων (Glu1749 και Glu1273) στο ενεργό κέντρο του ενζύμου.

Κατά τον μεταβολισμό, ο β-γλυκοζιτικός δεσμός στην D-λακτόζη υδρολύεται για να σχηματιστεί D-γαλακτόζη και D-γλυκόζη (με διατήρηση της ανωμερούς διαμόρφωσης), οι οποίες μπορούν να απορροφηθούν από τα εντερικά τοιχώματα και να εισέλθουν στην κυκλοφορία του αίματος. Η συνολική αντίδραση που καταλύεται από την λακτάση είναι C12H22O11 + H2Ο → C6H12O6 + C6H12O6 + θερμότητα. 

## Χρήσεις
Η λακτάση μπορεί να εξαχθεί από ζύμες και μύκητες ώστε να χρησιμοποιηθεί για εμπορικούς σκοπούς ως πρόσθετο σε τρόφιμα. Στο εμπόριο (φαρμακεία), κυκλοφορεί σε μορφή σταγόνων (Delictase κτλ.) και μασώμενων δισκίων (Lacteeze κτλ.) και χρησιμοποιείται από άτομα με δυσανεξία στη λακτόζη ή για την προσωρινή δυσανεξία στη λακτόζη (μετά από διάρροιες, βρεφικοί κολικοί). Η βασική της χρήση στην βιομηχανία είναι να διασπά την λακτόζη στο γάλα, ώστε αυτό να μπορεί να χρησιμοποιηθεί είτε απευθείας είτε για την παρασκευή άλλων προϊόντων τα οποία θα μπορούν να καταναλωθούν από άτομα με δυσανεξία στη λακτόζη. Χρησιμοποιείται επίσης για την διάσπαση της λακτόζης κατά την παρασκευή παγωτών επειδή τα προϊόντα υδρόλυσης (γαλακτόζη και γλυκόζη) έχουν πιο γλυκιά γεύση από τη λακτόζη. Επίσης η διάσπαση της λακτόζης δίνει στο παγωτό πιο κρεμώδη υφή επειδή τα προϊόντα υδρόλυσης σχηματίζουν πιο δύσκολα κρυστάλλους στη θερμοκρασία ψύξης του παγωτού.

## Παραπομπές


Κατηγορία:Ένζυμα
Κατηγορία:Πρόσθετα τροφίμων
Μαλτόζη

thumb|right|240px|Χημικός τύπος της μαλτόζης. 
Η **μαλτόζη** είναι ένας δισακχαρίτης που σχηματίζεται από δύο μόρια γλυκόζης ενωμένα με έναν α(1→4) γλυκοζιτικό δεσμό. Η ισομερής μορφή *ισομαλτόζη* έχει τα δύο μόρια γλυκόζης ενωμένα με δεσμό α(1→6). Η μαλτόζη είναι ένα από τα προϊόντα της διάσπασης του  αμύλου, ενός πολυσακχαρίτη αποτελούμενου από χιλιάδες μόρια γλυκόζης. Βρίσκεται σε μεγάλη ποσότητα σε βλαστημένους καρπούς δημητριακών, στους οποίους το άμυλο που υπήρχε αρχικά έχει αρχίσει να διασπάται από τις αμυλάσες σε μικρότερες αλυσίδες γλυκόζης. 

Η προσθήκη ενός επιπλέον δακτυλίου γλυκόζης στη μαλτόζη οδηγεί στη **μαλτοτριόζη**, ενώ με την προσθήκη ακόμη περισσότερων μονάδων γλυκόζης δημιουργούνται ολιγοσακχαρίτες γνωστοί με την ονομασία δεξτρίνες, οι οποίοι χρησιμοποιούνται ως πρόσθετα τροφίμων.

Στον ανθρώπινο οργανισμό κατά το τελικό στάδιο της πέψης των αμυλούχων τροφών η μαλτόζη διασπάται σε δύο μόρια γλυκόζης από το ένζυμο μαλτάση.

## Πηγές
* J. M. Berg, L. Stryer, J. L. Tymoczko, *Βιοχημεία*, Πανεπιστημιακές Εκδόσεις Κρήτης, 2005.

## Εξωτερικοί σύνδεσμοι

Κατηγορία:Δισακχαρίτες
Κατηγορία:Χειρομορφία (χημεία)
Δεξτρίνες

Οι **δεξτρίνες** είναι γενικός όρος για μια ομάδα υδατανθράκων χαμηλού μοριακού βάρους που προέρχονται από την μερική αποικοδόμηση (υδρόλυση) του αμύλου ή του γλυκογόνου. Είναι μίγματα ολιγοσακχαριτών αποτελούμενων από επαναλαμβανόμενες μονάδες D-γλυκόζης.

Οι δεξτρίνες παράγονται από τη διάσπαση του αμύλου είτε με την επίδραση του ενζύμου αμυλάση, είτε με θέρμανση απουσία υγρασίας σε όξινες συνθήκες (πυρόλυση). Η άνυδρη πυρόλυση του αμύλου χρησιμοποιείται στη βιομηχανία ως μέθοδος μαζικής παραγωγής δεξτρινών, παρατηρείται όμως και κατά το ψήσιμο αμυλούχων τροφών όπως το ψωμί.

Κατά την βαθμιαία διάσπαση του αμύλου λαμβάνονται πρώτα οι **αμυλοδεξτρίνες**, που χρωματίζουν το διάλυμα ιωδίου μπλε όπως και το άμυλο. Καθώς προχωρεί η υδρόλυση σχηματίζονται οι **ερυθροδεξτρίνες**, που δίνουν κόκκινο χρώμα. Στη συνέχεια σχηματίζονται οι **αχροοδεξτρίνες** που δεν δίνουν κανένα χρώμα με το ιώδιο, κατόπιν σχηματίζεται ο δισακχαρίτης μαλτόζη και τελικά με πλήρη υδρόλυση λαμβάνεται γλυκόζη.

Σε καθαρή μορφή οι δεξτρίνες έχουν τη μορφή λευκής, κίτρινης ή καφέ σκόνης. Είναι ουσίες υγροσκοπικές (απορροφούν εύκολα νερό) και δημιουργούν κολλώδη, παχύρρευστα διαλύματα. 

## Χρήσεις
Στη βιομηχανία τροφίμων οι δεξτρίνες χρησιμοποιούνται ως πηκτικοί παράγοντες και αναγράφονται σαν πρόσθετα με τον κωδικό Ε1400. Προσδίδουν όγκο στα τρόφιμα και αυξάνουν τη συνοχή προϊόντων όπως σάλτσες και γλάσο. 

Βρίσκουν επίσης χρήση στη φαρμακοβιομηχανία για την αύξηση του όγκου χαπιών ή την κατασκευή καλυμμάτων από κάψουλες. 

Αραιά διαλύματα δεξτρινών έχουν τη μορφή κόλλας και χρησιμοποιούνται για το κολλάρισμα χαρτιού ή υφάσματος. Σε λεπτές επιστρώσεις απαντώνται ως η γνωστή συγκολλητική ουσία σε φακέλους αλληλογραφίας. 

## Πηγές
* Δ. Μπόσκου, *Χημεία Τροφίμων*, Εκδόσεις Γαρταγάνη, Θεσσαλονίκη, 2004.
* J. McMurry, *Οργανική Χημεία*, Πανεπιστημιακές Εκδόσεις Κρήτης, 2005.

Κατηγορία:Ολιγοσακχαρίτες
Πόλα Κοξ

Η **Πόλα Αν Κοξ** (αγγλικά: *Paula Ann Cox*, 1964-) είναι δικηγόρος, πολιτικός και η 12η πρωθυπουργός των Βερμούδων από τις 28 Οκτωβρίου 2010 ως τις 18 Δεκεμβρίου 2012. Ηγήθηκε του Προοδευτικού Εργατικού Κόμματος (PLP) και έγινε πρωθυπουργός στις 29 Οκτωβρίου 2010, έπειτα από την παραίτηση του προκατόχου της, Γιούαρτ Μπράουν. Εκλέγεται βουλευτής στην 14η εκλογική περιφέρεια του Βορειοδυτικού Ντέβονσαϊρ (Devonshire North West). Εκτός από δικηγόρος έχει εργαστεί και στην Τράπεζα των Βερμούδων. Είναι παντρεμένη με επιχειρηματία από το Καμερούν. Ο πατέρας της, Γιουτζίν Κοξ, πέθανε το 2004 και ήταν επίσης πολιτικός. 

## Εκπαίδευση
Η Κοξ, η οποία εκπαιδεύτηκε ως δικηγόρος στο Ηνωμένο Βασίλειο,  είναι κάτοχος μπάτσελορ στις Πολιτικές Επιστήμες από το Πανεπιστήμιο Μακ Τζιλ, μεταπτυχιακού διπλώματος στο Διεθνές Δίκαιο από το Πανεπιστήμιο του Μάντσεστερ στην Αγγλία και μέλος του Δικηγορικού Συλλόγου Βερμούδων.

## Πολιτική καριέρα
Εξελέγη για πρώτη φορά βουλευτής στην περιφέρεια του Βόρειου Ντέβονσαϊρ, το 1996. Η Κοξ έχει χρηματίσει υπουργός στην κυβέρνηση της Τζένιφερ Σμιθ. Ήταν η πρώτη υπουργός εργασίας, εσωτερικών και δημοσίας τάξεως από το PLP.  Την 1η Νοεμβρίου 2001 διορίστηκε υπουργός παιδείας και ανάπτυξης. Μετά τον θάνατο του πατέρα της, το 2004, η Πόλα διορίστηκε υπουργός Οικονομίας. Στις 28 Οκτωβρίου 2010 ο Γιούαρτ Μπράουν παραιτήθηκε από την πρωθυπουργία και μία ημέρα μετά η Κοξ ορκίστηκε νέα πρωθυπουργός. Την 1η Νοεμβρίου ανακοίνωσε το υπουργικό της συμβούλιο, η ορκωμοσία του οποίου έγινε αυθημερόν. Η ίδια παρέμεινε υπουργός οικονομικών.
Την διαδέχθηκε στην πρωθυπουργία ο Κρεγκ Κανονίερ.

## Παραπομπές


## Εξωτερικοί σύνδεσμοι
*Επίσημη βιογραφία στον ιστότοπο του PLP

Κατηγορία:Πρωθυπουργοί των Βερμούδων
Γερμανικό πρωτάθλημα ποδοσφαίρου ανδρών 2009-2010

Το πρωτάθλημα της περιόδου 2009-2010 ήταν το 47ο από την καθιέρωση της Μπουντεσλίγκα. Πρωταθλήτρια αναδείχθηκε η Μπάγερν Μονάχου, για 22η φορά στην ιστορία της. Πρώτος σκόρερ αναδείχθηκε ο Βόσνιος Έντιν Τζέκο της πρώην πρωταθλήτριας Βόλφσμπουργκ, με 22 γκολ.

Τραγική σελίδα της σεζόν αποτέλεσε η αυτοκτονία του τερματοφύλακα του Ανόβερου, Ρόμπερτ Ένκε στις 10 Νοεμβρίου 2009, προκαλώντας σοκ στην κοινή γνώμη. Εξαιτιας του γεγονότος, η Γερμανική Ομοσπονδία Ποδοσφαίρου (DFB) αποφάσισε να αναβάλλει την αγωνιστική που ήταν προγραμματισμένη να διεξαχθεί, προς τιμήν του αδικοχαμένου ποδοσφαιριστή, ενώ ακυρώθηκε και το προγραμματισμένο φιλικό της εθνικής Γερμανίας με τη Χιλή.

## Βαθμολογία

## Πρώτοι σκόρερς

Κατηγορία:Μπούντεσλιγκα
Κατηγορία:Εγχώρια ποδοσφαιρικά πρωταθλήματα 2009-2010
Λευτέρης Νικολάου

Ο **Νικολάου Ελευθέριος** γεννήθηκε στο Βόλο στης 13 Οκτωβρίου 1985.

Ασχολήθηκε με το άθλημα της ποδηλασίας από τον Μάιο του 1997, οπότε και ήταν βασικό στέλεχος εθνικής ομάδας αντοχής για 7 χρόνια.

Συμμετείχε σε διεθνείς διοργανώσεις και σε βαλκανικά, ευρωπαϊκά και παγκόσμια πρωταθλήματα.
Αποκορύφωμα της καριέρας του ήταν με την 8η Πανευρωπαϊκή θέση στη Μόσχα.

Επιστροφή στους αγώνες τον Ιούνιο του 2010 με την ομάδα Άκρατος Βόλου.

## Αποτελέσματα
*8η Πανευρωπαϊκή θέση πίστας 2003
*10η Παγκόσμια θέση πίστας 2003.
*2η Πανελλήνια θέση ομαδικής χρονομέτρησης 4000 μ. 2006.
*1η Πανελλήνια θέση ατομικής χρονομέτρησης 2003.
*1η Πανελλήνια θέση ομαδικής χρονομέτρησης 4000 μ. 2002.
*1ος Στης γενική βαθμολογία 2003.
*1η Βαλκανική θέση ομαδικής χρονομέτρης 2003.
*3η Βαλκανική θέση ατομικής χρονομέτρησης 4000 μ. 2002.
*2η Βαλκανική θέση ατομικής χρονομέτρησης 2003.
*2η Βαλκανική θέση ατομικής χρονομέτρησης 3000 μ. 2003.
*2η Πανελλήνια θέση ατομικής χρονομέτρησης 3000 μ. 2003.
*3η Πανελλήνια θέση αντοχής 2002.
*2η Πανελλήνια θέση κατηγορία ανδρών Μαντισον 2017 Αθήνα 
*Διεθνείς συμμετοχές με αξιόλογες εμφανίσεις.

Κατηγορία:Έλληνες αθλητές της ποδηλασίας
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 11/2010
Κακάου

Ο **Κλαουντεμίρ Ζερόνιμο Μπαρέτο** (**', γενν. [[27 Μαρτίου]] [[1981]], [[Σάντο Αντρέ]]), περισσότερο γνωστός ως **Κακάου''' (), είναι διακεκριμένος Βραζιλιάνος ποδοσφαιριστής, που αγωνίζεται στην γερμανική ΦφΜ Στουτγκάρδη.

Το 2009 απέκτησε γερμανική υπηκοότητα. Έκτοτε αποτελεί μέλος της εθνικής Γερμανίας, ενώ αγωνίστηκε και στο Μουντιάλ του 2010, πετυχαίνοντας ένα γκολ.

## Τίτλοι
### Σε επίπεδο συλλόγων
;ΦφΜ Στουτγκάρδη
* Πρωτάθλημα Bundesliga: 2006–07
* Κύπελλο Γερμανίας Φιναλίστ: 2006–07, 2012–13

## Παραπομπές


Κατηγορία:Βραζιλιάνοι ποδοσφαιριστές
Κατηγορία:Γερμανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΦφΜ Στουτγκάρδη
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές ΦΚ Νυρεμβέργη
Κατηγορία:Ποδοσφαιριστές Σοσιεντάντε Εσπορτίβα Παλμέιρας
Κατηγορία:Ποδοσφαιριστές Παγκοσμίου Κυπέλλου 2010
Νινυδρίνη

μικρογραφία|Δομή της νινυδρίνης
Η **νινυδρίνη** (2,2-διυδροξυινδάνιο-1,3-διόνη) ειναι χημική ουσία η οποία χρησιμοποιείται για την ανίχνευση ή και προσδιορισμό αμινών με τις οποίες σχηματίζει έγχρωμο σύμπλοκο (κυανής, ιώδους ή ρόδινης απόχρωσης). Για τον λόγο αυτό, σχηματίζει επίσης χρωματιστά σύμπλοκα με τα αμινοξέα και τις πρωτεΐνες. Έτσι χρησιμοποιείται για την εμφάνιση δακτυλικών αποτυπωμάτων (περιέχουν ίχνη πρωτεϊνών) σε χαρτί.

Κατηγορία:Αρωματικές κετόνες
Κατηγορία:C9
Πέτερ Λίντμπαακ

Ο **Πέτερ Λίντμπαακ** (Peter Lindbäck, γενν. στις 14 Ιουνίου 1955 στο Ελσίνκι) ήταν ο Κυβερνήτης των Νήσων Ώλαντ από το 1999 έως το 2023. 

Ακολούθησε σπουδές στο Πανεπιστήμιο του Ελσίνκι, από όπου αποφοίτησε με πτυχίο στο Δίκαιο, το 1981.

Ο Λίντμπαακ διορίστηκε κυβερνήτης των νησιών Ώλαντ στις 5 Μαρτιου 1999, μετά την αποχώρηση του προκατόχου του, Χένρικ Γκούσταφσον.

## Παραπομπές


Κατηγορία:Φινλανδοί πολιτικοί
Κατηγορία:Ώλαντ